# Calculator personal VAIO Pro 11/13SVP1122/SVP1322

## Ce ar trebui să fac în cazul în care computerul VAIO nu porneşte (indicatorul luminos de alimentare nu se aprinde în culoarea verde)?

- Asiguraţi-vă că toate cablurile sunt bine conectate la dispozitive, cum ar fi între computerul VAIO şi adaptorul CA; între adaptorul CA şi cablul de alimentare şi între cablul de alimentare şi o priză CA. Consultaţi Conectarea la o sursă de alimentare.

- În cazul în care conectaţi cablul de alimentare al computerului VAIO la un prelungitor cu comutator, asiguraţi-vă că respectivul comutator este pornit şi cablul de alimentare al prelungitorului este bine conectat la o priză CA.

- Dacă nu porniţi computerul VAIO urmând procedura normală, controlerul alimentării poate fi suspendat din cauza unei erori de program.

  Deconectaţi toate cablurile şi dispozitivele periferice, cum ar fi cablul de alimentare şi dispozitivul USB şi ţineţi apăsat butonul de oprire a alimentării de la baterie timp de trei până la cinci secunde cu un obiect drept şi subţire (cum ar fi o agrafă pentru hârtie).

  Aşteptaţi aproximativ cinci minute, apoi puneţi la loc toate cablurile şi dispozitivele şi reporniţi computerul.

- Înainte de a utiliza computerul VAIO pentru prima dată, trebuie să conectaţi computerul la o sursă de alimentare cu ajutorul adaptorului CA.

- Verificaţi dacă utilizaţi adaptorul CA Sony furnizat.

  Pentru siguranţa dumneavoastră, utilizaţi doar adaptorul CA Sony original, care este furnizat de Sony pentru computerul VAIO.

- Este posibil ca acumulatorul să fie descărcat.

- Reţineţi că, în cazul în care apăsaţi şi ţineţi apăsat butonul(Alimentare) timp de peste 4 sau 10 secunde, computerul se va opri.

- În cazul în care mutaţi computerul VAIO direct dintr-un loc rece într-unul cald, în interiorul computerul se poate forma condens.

  Într-un astfel de caz, aşteptaţi cel puţin o oră înainte de a porni computerul.

  Nu utilizaţi computerul într-un loc cu umiditate ridicată (umiditate relativă de peste 80%), deoarece acest lucru poate cauza defectarea computerului.

În susul paginii