# Calculator personal VAIO Pro 11/13SVP1122/SVP1322

## Bine aţi venit

Vă felicităm pentru achiziţionarea acestui computer VAIO.

Acest Ghid de utilizare - versiunea introductivă vă furnizează informaţii limitate despre computerul VAIO.

Pentru informaţii suplimentare privind actualizarea acestui fişier la versiunea completă a documentului Ghid de utilizare, consultaţi Actualizarea acestui Ghid de utilizare la cea mai recentă versiune.

Computerul dumneavoastră VAIO poate să nu accepte operaţiile de pe ecranul tactil, în funcţie de modelul achiziţionat. Într-un astfel de caz, utilizaţi un mouse sau un touch pad pentru operaţiile pe computer.

Conţinutul acestui ghid poate fi modificat fără notificare prealabilă.

### Citiţi aici mai întâi

### Actualizarea acestui Ghid de utilizare la cea mai recentă versiune

Prin actualizarea acestui Ghid de utilizare - versiunea introductivă prin Internet, puteţi obţine versiunea completă a documentului Ghid de utilizare, cu informaţii detaliate despre computerul VAIO.

După ce actualizaţi documentul Ghid de utilizare la versiunea completă, îl veţi putea accesa oricând, chiar dacă nu sunteţi conectat la Internet.

În versiunea completă a documentului Ghid de utilizare, puteţi vizualiza informaţii despre:

- Descrierea componentelor

- Instrucţiunile pentru caracteristici şi utilizare

- Măsurile de precauţie

- Informaţiile privind depanarea

- Operaţii Windows de bază

#### Pentru a actualiza documentul Ghid de utilizare la versiunea completă

1. Conectaţi computerul VAIO la Internet.

2. Ieşiţi din acest Ghid de utilizare - versiunea introductivă.

   După un timp, documentul Ghid de utilizare - versiunea introductivă va fi actualizat automat la cea mai recentă versiune completă a documentului Ghid de utilizare.

#### Sugestie

- Finalizarea actualizării poate dura un timp.

- Dacă documentul Ghid de utilizare - versiunea introductivă nu este actualizat, porniţi VAIO Update şi găsiţi documentul Ghid de utilizare pentru a-l descărca manual.

- Documentul Ghid de utilizare este afişat în VAIO Care.

#### Pentru a vizualiza fişierele de ajutor pentru SO Windows şi utilizarea aplicaţiilor

Dacă aveţi probleme de utilizare a computerului VAIO, încercaţi să consultaţi Ajutor și Asistență Windows sau fişierele de ajutor care însoţesc aplicaţiile.

Pentru a accesa Ajutor și Asistență Windows, deschideţi butoanele şi introduceţi „Ajutor și Asistență” în caseta de căutare.

### Conectarea la Internet

Va trebui să conectaţi computerul VAIO la Internet înainte de a efectua actualizarea la versiunea completă a documentului Ghid de utilizare.

#### Înainte de conectarea la Internet

Înainte de a utiliza Internetul, trebuie să vă abonaţi la un furnizor de servicii de Internet (ISP) şi să instalaţi dispozitivele necesare pentru conectarea computerului VAIO la Internet.

Următoarele tipuri de servicii de conectare la Internet pot fi disponibile de la furnizorul de servicii de Internet:

- Fibră până la domiciliu (FTTH)

- Linie digitală cu abonament (DSL)

- Modem cu cablu

- Satelit

- Linie comutată

Pentru mai multe informaţii despre dispozitivele necesare pentru accesul la Internet şi despre cum se conectează computerul VAIO la Internet, consultaţi furnizorul dumneavoastră de servicii de Internet.

Următorul exemplu ilustrează una dintre metodele de conectare la Internet.

1. Internet

2. Modem

3. Ruter/punct de acces

4. Cablu LAN (nu este furnizat)

5. Wi-Fi(R) (LAN fără fir)

#### Pentru a folosi reţeaua Wi-Fi

1. Deschideţi butoanele şi selectaţi butonulSetări.

2. Selectaţi(pictograma pentru reţea).

3. Selectaţi reţeaua dorită (SSID) din listă şi apăsaţi Conectare.

#### Notă

- Pentru informaţii detaliate despre setările şi dispozitivele de reţea, consultaţi informaţiile primite de la furnizorul de servicii de Internet (ISP) sau manualele livrate împreună cu dispozitivele de reţea.

#### Pentru a utiliza reţeaua (LAN) (modele prevăzute cu port LAN)

Puteţi conecta computerul VAIO la reţele prin intermediul unui cablu LAN. Conectaţi un capăt al cablului LAN la portul LAN de pe computer şi celălalt capăt la reţea. Pentru detalii despre setările şi dispozitivele necesare pentru accesul LAN, contactaţi administratorul de reţea.

#### Notă

- Conexiunea, metoda de configurare sau dispozitivele necesare pot varia în funcţie de mediul de reţea.

### Actualizarea computerului VAIO

Asiguraţi-vă că actualizaţi computerul VAIO pentru a creşte eficienţa, securitatea şi funcţionalitatea computerului.

#### Notă

- Computerul VAIO trebuie să fie conectat la Internet pentru a descărca actualizările.

#### Pentru a utiliza Windows Update

Windows Update vă permite să creşteţi stabilitatea computerului VAIO.

1. Deschideţi butoanele şi selectaţi butonulCăutare.

2. Introduceţi „Windows Update” în caseta de căutare pentru a căuta Windows Update.

3. Selectaţi Windows Update din listă.

4. Urmaţi instrucţiunile de pe ecran pentru a finaliza actualizările.

#### Pentru a utiliza VAIO Update

VAIO Update vă înştiinţează automat cu privire la noi actualizări disponibile pe Internet, apoi le descarcă şi le instalează pe computerul dumneavoastră VAIO.

1. Deschideţi butoanele şi selectaţi butonulCăutare.

2. Introduceţi „VAIO Update” în caseta de căutare pentru a căuta VAIO Update.

3. Selectaţi VAIO Update din listă.

4. Urmaţi instrucţiunile de pe ecran pentru a finaliza actualizările.

#### Pentru a actualiza aplicaţia antivirus

Aplicaţia antivirus ajută la protejarea computerului VAIO împotriva ameninţărilor de securitate, menţinând la zi aplicaţia cu cele mai recente actualizări. Puteţi descărca şi instala actualizările de pe site-ul Web al producătorului.

1. Deschideţi butoanele şi selectaţi butonulCăutare.

2. Pentru a căuta aplicaţia, introduceţi numele aplicaţiei antivirus în caseta de căutare.

3. Selectaţi aplicaţia antivirus din listă.

4. Urmaţi instrucţiunile de pe ecran pentru a finaliza actualizările.

### Soluţionarea problemelor pe computerul VAIO cu ajutorul VAIO Care

Cu VAIO Care, puteţi realiza cu regularitate verificări de performanţă şi ajustări de sistem pe computerul VAIO pentru a-l menţine la un nivel optim de funcţionare. Porniţi VAIO Care ori de câte ori apare o problemă. VAIO Care va furniza măsurile şi informaţiile de asistenţă corespunzătoare, necesare pentru soluţionarea problemei.

#### Pentru a porni VAIO Care

Apăsaţi butonul ASSIST în timp ce Windows rulează.

Mai jos se află un exemplu de captură de ecran în limba engleză.

* Aspectul şi conţinutul ecranului pot fi supuse modificărilor.

#### Sugestie

- Alternativ, căutaţi VAIO Care (Desktop) pe butonulCăutare pentru a porni VAIO Care.

- Pentru mai multe informaţii, consultaţi fişierul de ajutor inclus în VAIO Care.

- Dacă apăsaţi butonul ASSIST în timp ce computerul VAIO este oprit, va fi afişat ecranul VAIO Care (mod Recuperare) (VAIO Care (Rescue Mode)). În acest ecran, puteţi începe procesul de recuperare a datelor de pe computer în caz de urgenţă, de exemplu, când Windows nu pornește.

### Găsirea informaţiilor de asistenţă

Site-ul Web de asistenţă online Sony asigură accesul instantaneu la informaţii despre problemele întâlnite frecvent. Puteţi găsi informaţii de asistenţă, cum ar fi adresa URL a site-ului Web de asistenţă, în secţiunea Contactare asistenţă (Contact & Support) din VAIO Care sau în manualul Ghid scurt de utilizare furnizat.

### Windows: Noţiuni introductive

### Despre ecranul şi meniul Start

Puteţi adăuga comenzile rapide către aplicaţii, către desktop şi către site-urile Web pe care le utilizaţi cel mai des.

#### Prezentare generală

1. Cadre

   Selectaţi un cadru pentru a porni o aplicaţie şi personalizaţi ecranul Start adăugând cadre şi rearanjându-le.

2. Butoane

   Căutaţi aplicaţii şi fişiere, partajaţi conţinut, redaţi conţinut pe alte dispozitive sau imprimaţi-l şi configuraţi computerul VAIO.

#### Pentru a deschide ecranul Start

Operaţie tactilă (Modele prevăzute cu ecran tactil)

Deschideţi butoanele, apoi atingeţi butonulStart.

Acţionarea mouse-ului/dispozitivului touch pad

Deschideţi butoanele, apoi faceţi clic pe butonulStart.

Operaţie de la tastatură

Apăsaţi tasta(Windows).

#### Sugestie

- Pe desktop, puteți deschide ecranul Start selectând(Start) din colțul din stânga jos.

### Deschiderea butoanelor

Puteţi deschide butoanele pentru a căuta aplicaţii şi fişiere, puteţi partaja conţinut, puteţi reda conţinut pe alte dispozitive sau îl puteţi imprima şi puteţi configura computerul VAIO.

#### Operaţie tactilă (Modele prevăzute cu ecran tactil)

Trageţi cu degetul de la marginea din dreapta.

#### Acţionarea mouse-ului/dispozitivului touch pad

Îndreptaţi către colţul din dreapta sus (), apoi deplasaţi în jos ().

Cu un touch pad, puteţi, de asemenea, să trageţi cu degetul din marginea din dreapta.

#### Operaţie de la tastatură

Apăsaţi simultan tastele(Windows) şi C.

### Deschiderea listei de aplicaţii

Puteți deschide lista de aplicații instalate (ecranul Aplicații) de pe computerul VAIO.

#### Operaţie tactilă (Modele prevăzute cu ecran tactil)

Trageți în sus pe ecranul Start.

#### Acţionarea mouse-ului/dispozitivului touch pad

Faceți clic pe pictogramadin partea stânga jos a ecranului Start.

#### Sugestie

- Este util să fixaţi aplicaţiile pe care le utilizaţi cel mai mult în ecranul Start. Pentru a fixa aplicaţiile, faceţi clic dreapta pe pictograma aplicaţiei din ecranul Aplicații şi selectaţi pictograma de fixare din meniul care apare în partea de jos a ecranului.

- Puteți căuta aplicații în caseta de căutare din colțul din dreapta sus al ecranului Aplicații. Dacă aveți instalate multe aplicații, este util să căutați din caseta de căutare.

### Pornirea Aplicații

Puteți porni aplicații urmând pașii următori.

1. Deschideți ecranul Start sau ecranul Aplicații.

2. Selectaţi aplicaţia dorită.

#### Sugestie

- Este util să fixaţi aplicaţiile pe care le utilizaţi cel mai mult în ecranul Start. Pentru a fixa aplicaţiile, faceţi clic dreapta pe pictograma aplicaţiei din ecranul Aplicații şi selectaţi pictograma de fixare din meniul care apare în partea de jos a ecranului.

- Puteți căuta aplicații în caseta de căutare din colțul din dreapta sus al ecranului Aplicații. Dacă aveți instalate multe aplicații, este util să căutați din caseta de căutare.

### Căutarea conținutului

Cu ajutorul butonuluiCăutare, puteți căuta fișiere, setări sau conținut Web.

Pentru a deschide butoanele, consultaţi Deschiderea butoanelor.

1. Introduceţi un cuvânt cheie (de ex. Windows) în caseta de căutare.

2. Selectați pictograma dorită sau fișierul dorit din rezultatul căutării.

#### Sugestie

- Puteți selecta ținta de căutare pentru a restrânge rezultatele căutării.

### Vizualizarea aplicaţiilor aflate în execuţie

Puteţi vizualiza aplicaţiile aflate în execuţie afişând lista acestora pe ecranul Start.

#### Operaţie tactilă (Modele prevăzute cu ecran tactil)

Trageţi cu degetul de la marginea din stânga până apare o mică pictogramă de aplicaţie, apoi glisaţi pictograma înapoi către marginea din stânga.

#### Acţionarea mouse-ului/dispozitivului touch pad

Îndreptaţi către colţul din stânga sus (), apoi deplasaţi în jos ().

#### Operaţie de la tastatură

Apăsaţi simultan tastele(Windows) şi Tab.

### Comutarea aplicaţiilor

Puteţi comuta între aplicaţiile aflate în execuţie la un moment dat.

#### Operaţie tactilă (Modele prevăzute cu ecran tactil)

Afişaţi aplicaţiile care se execută în acel moment, atingeţi şi trageţi cu degetul pictograma aplicaţiei dorite de la marginea din stânga.

#### Acţionarea mouse-ului/dispozitivului touch pad

Afişaţi aplicaţiile care este executată în acel moment şi glisaţi pictograma aplicaţiei dorite de la marginea din stânga către centru.

### Deschiderea meniului de aplicaţii

Multe aplicaţii au meniuri de aplicaţii pe care le puteţi utiliza pentru a controla aplicaţia. Urmaţi instrucţiunile de mai jos pentru a deschide meniul aplicaţiei.

#### Operaţie tactilă (Modele prevăzute cu ecran tactil)

Trageţi cu degetul în sus de la marginea de jos.

#### Acţionarea mouse-ului/dispozitivului touch pad

Când o aplicaţie este deschisă, faceţi clic dreapta oriunde pe ecran. Dacă utilizaţi un touch pad, apăsaţi în colţul din dreapta jos.

#### Operaţie de la tastatură

Apăsaţi simultan tastele(Windows) şi Z.

#### Sugestie

- Deschideţi meniul aplicaţiei atunci când o aplicaţie este afişată pe ecranul computerului.

- Comenzile aplicaţiei variază în funcţie de aplicaţia afişată în acel moment pe ecranul computerului.

### Închiderea aplicaţiilor

Puteţi închide aplicaţiile aflate în execuţie la un moment dat urmând instrucţiunea de mai jos.

#### Operaţie tactilă (Modele prevăzute cu ecran tactil)

1. Atunci când o aplicaţie este deschisă, îndreptaţi către partea de sus a centrului ecranului.

2. Glisaţi aplicaţia către partea de jos a ecranului până când aceasta dispare de pe ecran.

#### Acţionarea mouse-ului/dispozitivului touch pad

1. Atunci când o aplicaţie este deschisă, deplasaţi cursorul spre partea de sus a centrului ecranului până când apare pictograma unei mâini.

2. Glisaţi aplicaţia către partea de jos a ecranului până când aceasta dispare de pe ecran.

#### Operaţie de la tastatură

Apăsaţi simultan tastele Alt şi F4.

### Instalarea aplicaţiilor din Magazin Windows

Puteţi instala aplicaţii din Magazin Windows.

Veţi avea nevoie de un cont Microsoft pentru a utiliza anumite aplicaţii sau servicii, inclusiv Magazin Windows.

Pentru a afla cum să creaţi un cont Microsoft şi ce puteţi face cu acesta, consultaţi Ajutor și Asistență Windows.

1. Conectaţi-vă la Internet.

2. Deschideţi ecranul Start şi selectaţi cadrul Magazin.

3. Găsiţi o aplicaţie de instalat.

4. Urmaţi instrucţiunile de pe ecran pentru a instala aplicaţia.

   După finalizarea instalării, se afişează pictograma aplicaţiei în ecranul Aplicații. Pentru a deschide ecranul Aplicații, consultați Deschiderea listei de aplicaţii.

#### Sugestie

- Este util să fixaţi aplicaţiile pe care le utilizaţi cel mai mult în ecranul Start. Pentru a fixa aplicaţiile, faceţi clic dreapta pe pictograma aplicaţiei din ecranul Aplicații şi selectaţi pictograma de fixare din meniul care apare în partea de jos a ecranului.

### Deschiderea Panou de control

Puteţi deschide Panou de control urmând aceşti paşi.

1. Deschideţi ecranul Aplicații.

2. Selectaţi Panou de control.

### Deschiderea Ajutor și Asistență Windows

Puteţi deschide Ajutor și Asistență Windows urmând aceşti paşi.

1. Deschideţi ecranul Aplicații.

2. Selectaţi Ajutor și Asistență.

### Pornirea Ajutor+Sfaturi

Puteți porni Ajutor+Sfaturi care explică operațiunile de bază ale Windows 8.

1. Deschideţi ecranul Aplicații.

2. Selectaţi Ajutor+Sfaturi.

### Intrarea în modul Repaus, oprirea sau repornirea

Puteţi trece computerul VAIO în modul Repaus sau puteţi închide/reporni computerul urmând paşii de mai jos.

1. Deschideţi butoanele şi selectaţi butonulSetări.

2. SelectaţiAlimentare şi Repaus, Închidere sau Repornire.

### Comutarea între conturile de utilizator

Puteţi comuta la un alt cont de utilizator urmând aceşti paşi.

1. Deschideţi ecranul Start şi selectaţi un nume de cont din colţul din dreapta sus al ecranului computerului.

2. Selectaţi numele de cont dorit.

#### Sugestie

- Pentru a crea un cont nou de utilizator, trebuie să faceţi sign in ca administrator. Apoi, deschideţi butoanele şi selectaţi butonulSetări. Selectaţi Modificare setări pentru PC din colţul din dreapta jos şi selectaţi Conturi și Alte conturi din panoul din stânga.

### Deschiderea Desktop

Puteţi accesa desktopul dintr-un cadru, la fel ca pe o aplicaţie. Deschideţi desktopul urmând instrucţiunile de mai jos.

1. Deschideţi ecranul Start şi selectaţi cadrul Desktop.

### Despre tipurile de conturi de utilizator

Există două tipuri de conturi de utilizator disponibile în Windows 8: un cont local şi un cont Microsoft.

#### Contul local

Un cont local este reprezentat de un nume de utilizator şi parola pe care o setaţi pe computerul VAIO. Deoarece este de aşteptat ca un cont local să fie utilizat pe un singur computer, nu puteţi utiliza acelaşi cont pe mai multe computere.

#### Sugestie

- Setarea unei parole pentru contul local este opţională. Dacă uitaţi parola pentru contul local, efectuaţi o recuperare a computerului VAIO.

#### Contul Microsoft

Un cont Microsoft este o adresă de e-mail şi o parolă pe care le utilizaţi pentru a face sign in la serviciile Microsoft. Deoarece un cont Microsoft poate fi setat pentru fiecare utilizator, puteţi utiliza acelaşi cont pe mai multe computere. Pentru a descărca aplicaţii din Magazin Windows, trebuie să treceţi de la un cont local la un cont Microsoft.

#### Sugestie

- Setarea unei parole pentru contul Microsoft este obligatorie. Dacă uitaţi parola pentru contul Microsoft, contactaţi serviciile de asistenţă Microsoft.

### Trecerea de la un cont local la un cont Microsoft

În Windows 8, puteţi trece de la un cont local la un cont Microsoft.

Prin trecerea de la un cont local la un cont Microsoft, puteţi descărca aplicaţii din Magazin Windows.

Pentru a crea sau comuta la un cont Microsoft, parcurgeţi aceşti paşi.

1. Deschideţi butoanele şi selectaţi butonul Setări.

2. Selectaţi Modificare setări pentru PC din colţul din dreapta jos.

3. Selectați Conturi și Contul dvs. din panoul din stânga al ecranului Setări PC.

4. Selectaţi Conectaţi-vă la un cont Microsoft.

5. Urmaţi instrucţiunile de pe ecran.

#### Sugestie

- Pentru a comuta la un cont local, selectaţi Deconectare în pasul 4 în loc de Conectaţi-vă la un cont Microsoft.

- Dacă uitaţi parola pentru contul Microsoft, contactaţi serviciile de asistenţă Microsoft.

### Mărci comerciale

- SONY şi sigla SONY sunt mărci comerciale înregistrate ale Sony Corporation.

- VAIO, sigla VAIO şi alte nume de produse sau servicii Sony sunt mărci comerciale sau mărci comerciale înregistrate ale Sony Corporation sau ale oricăruia dintre afiliaţii săi.

- Windows şi sigla Windows sunt mărci comerciale sau mărci comerciale înregistrate ale Microsoft Corporation în Statele Unite şi/sau în alte ţări.

- Wi-Fi este marcă comercială sau marcă comercială înregistrată a Wi-Fi Alliance.

- Toate celelalte nume de sisteme, produse şi servicii sunt mărci înregistrate ale proprietarilor lor.

- În manual nu sunt prezente mărcile TM sau (R).

### Despre programul internaţional ENERGY STAR(R)

Informaţiile următoare se aplică exclusiv pentru produsele conforme cu/certificate de ENERGY STAR.

Siglele ENERGY STAR sunt atașate sau afișate electronic în următoarele locații ale produselor conforme cu/certificate de ENERGY STAR.

- Partea de sus sau din față a produsului sau pe Panou de control

- Ambalajul produsului

Pentru a confirma sigla ENERGY STAR pe ecranul computerului, deschideți Panou de control, selectați Sistem și securitate și Sistem. Pentru a deschide Panou de control, consultați Deschiderea Panou de control.

În calitate de Partener ENERGY STAR, Sony a confirmat faptul că acest produs este în conformitate cu standardele ENERGY STAR pentru eficienţă energetică.

Programul Internaţional ENERGY STAR pentru Echipamente de Birou este un program internaţional ce promovează economisirea de energie prin utilizarea eficientă din punct de vedere al energiei a computerelor şi echipamentelor de birou. Programul sprijină dezvoltarea şi răspândirea produselor cu funcţii care reduc în mod eficace consumul de energie pentru a contribui la reducerea costurilor și a pagubelor asupra mediului.

Pentru informaţii detaliate despre Programul ENERGY STAR, accesaţi site-urile Web de mai jos:

- http://www.energystar.gov/ (S.U.A.)

- http://www.eu-energystar.org/ (Europa)

Acest computer este proiectat în conformitate cu standardele ENERGY STAR şi este furnizat cu următoarele setări de economisire a energiei, care se aplică pentru computerele care funcţionează la CA:

- Iluminarea de fundal a ecranului LCD se stinge automat după cel mult 15 minute de inactivitate.

- Computerul intră automat în modul Repaus după cel mult 30 de minute de inactivitate.

Apăsaţi butonul(Alimentare) pentru a readuce computerul în modul Normal.

În susul paginii